**เอกสารแนวทางปฏิบัติเพื่อเสริมสร้างประสิทธิภาพและพัฒนาการบริหาร**

**ในโครงการจัดทำระบบสารสนเทศการบริหารจัดการเพื่อการวางแผนและประเมินผล**

**การใช้จ่ายงบประมาณขององค์กรปกครองท้องถิ่น (e-Plan) สำหรับองค์กรปกครองส่วนท้องถิ่น**

**…………………………**

 1. องค์กรปกครองส่วนท้องถิ่นพิจารณามอบหมายบุคลากรแต่ละตำแหน่งที่รับผิดชอบ การนำเข้าข้อมูลในระบบ e-Plan ประกอบด้วย

 1.1 **บุคลากรด้านการวางแผน** รับผิดชอบนำเข้าข้อมูลองค์กรปกครองส่วนท้องถิ่น ข้อมูลประชากรและชุมชน วิสัยทัศน์ ยุทธศาสตร์การวางแผน การเปลี่ยนแปลงแผน ขออนุมัติงบประมาณ
ดูแลระบบในภาพรวม รวมถึงทำหน้าที่ประสานงานให้ผู้รับผิดชอบแต่ละด้านนำเข้าข้อมูลด้านอื่น ๆ ลงข้อมูลในระบบ e-Plan ให้เป็นไปด้วยความเรียบร้อย

 1.2 **บุคลากรด้านการคลัง** รับผิดชอบนำเข้าข้อมูล การลงนามสัญญาโครงการ
การเบิกจ่าย สถานะรายรับและรายจ่าย

 1.3 **บุคลากรด้านช่าง** รับผิดชอบนำเข้าข้อมูลระบุพิกัดโครงการ และรายงาน GIS

 2. การให้ Username และ Password บุคลากรตามข้อ 1. มีดังนี้

 2.1 บุคลากร 1.1 และ 1.2 ได้รับ Username และ Password ในการเข้าสู่ระบบ ขอให้ผู้บริหารองค์กรปกครองส่วนท้องถิ่นเน้นย้ำให้บุคลากรข้างต้น แบ่งงานและรับผิดชอบการนำเข้าข้อมูล
ให้เป็นไปด้วยความเรียบร้อย

 2.2 บุคลากร 1.3 จำแนกการให้ Username และ Password ในระบบ e-plan ดังนี้

(1) องค์การบริหารส่วนจังหวัด ได้ให้ Username และ Password แล้ว
เมื่อปีงบประมาณ พ.ศ. 2555 โดยแจ้งผ่านเมนูข้อความในระบบ e-Plan

 3. การเสริมสร้างการให้บริการของกรมส่งเสริมการปกครองท้องถิ่น แก่องค์กรปกครองส่วนท้องถิ่น เพื่อเพิ่มประสิทธิภาพการให้บริการในระบบ e-Plan กรมส่งเสริมการปกครองท้องถิ่นกำหนดช่องทาง
การให้บริการที่สามารถเลือกใช้ในช่องทางที่หลากหลายและทันสมัย ประกอบด้วย

 3.1 จัดให้มีหมายเลขโทรศัพท์ Call Center ในส่วนกลางให้บริการแก่องค์กรปกครองส่วนท้องถิ่น จำนวน 7 หมายเลขโทรศัพท์ (หมายเลขโทรศัพท์ 02 243 2902 - 3 ต่อ 101 - 110 และมือถือ 08 6344 7921) พร้อมทั้ง ได้จัดเจ้าหน้าที่วิเคราะห์และติดตามประเมินผลแผนพัฒนาท้องถิ่น ประจำ ณ สำนักงานส่งเสริมการปกครองท้องถิ่นจังหวัดทุกแห่ง เพื่อให้บริการแก่องค์กรปกครองส่วนท้องถิ่นด้วย

 3.2 จัดให้มีเมนูข้อความในระบบฯ องค์กรปกครองส่วนท้องถิ่น สามารถถาม - ตอบ กับกรมส่งเสริมการปกครองท้องถิ่น

 3.3 จัดให้มีเมนูข่าวสาร เพื่อแจ้งข้อมูลความเคลื่อนไหวการปฏิบัติงานในระบบฯ
ให้องค์กรปกครองส่วนท้องถิ่นทราบด้วยความรวดเร็ว ทั้งนี้ กรมส่งเสริมการปกครองท้องถิ่นมีความมุ่งมั่นส่งเสริมประสิทธิภาพการให้บริการเกี่ยวกับการบริหารข้อมูลเพื่อการพัฒนาแก่องค์กรปกครองส่วนท้องถิ่น
จึงให้ผู้บริหารองค์กรปกครองส่วนท้องถิ่น กำชับและมอบหมายบุคลากรในตำแหน่งที่รับผิดชอบงานในระบบ
e-Plan ได้เข้าตรวจสอบข้อมูลและปฏิบัติงานในระบบเป็นประจำทุกวัน รวมถึงรับทราบและใช้ประโยชน์ ในการติดต่อรับบริการกับกรมส่งเสริมการปกครองท้องถิ่นทั้ง 3 ช่องทางการติดต่อข้างต้น

**เอกสารแนวทางปฏิบัติเพื่อเสริมสร้างประสิทธิภาพและพัฒนาการบริการ**

**ในโครงการจัดทำระบบสารสนเทศการบริหารจัดการเพื่อการวางแผนและประเมินผล**

**การใช้จ่ายงบประมาณขององค์กรปกครองส่วนท้องถิ่น (e-Plan)**

**สำหรับสำนักงานส่งเสริมการปกครองท้องถิ่นจังหวัด**

**……………………….**

 1. การเสริมสร้างการบริการระบบ e-Plan แก่สำนักงานส่งเสริมการปกครองท้องถิ่นจังหวัด
เพื่อเพิ่มประสิทธิภาพการให้บริการ กรมส่งเสริมการปกครองท้องถิ่นกำหนดช่องทางการบริการให้เลือกใช้ ที่หลากหลายและทันสมัยไว้หลายทาง ประกอบด้วย

 1.1 จัดให้มีหมายเลขสายโทรศัพท์ Call Center ในส่วนกลางให้บริการ แก่สำนักงานส่งเสริมการปกครองท้องถิ่นจังหวัด จำนวน 7 คู่สาย (หมายเลขโทรศัพท์ 02 243 2902 - 3 ต่อ 101 - 110 มือถือ 08 6344 7921)

 1.2 จัดให้มีเมนูข้อความในระบบฯ สำนักงานส่งเสริมการปกครองท้องถิ่นจังหวัดสามารถ ถาม - ตอบ กับกรมส่งเสริมการปกครองท้องถิ่นได้โดยไม่ต้องรอสาย (กรณีหมายเลข Call Center ถูกใช้งานเต็มทุกคู่สาย)

 1.3 จัดให้มีเมนูข่าวสาร เพื่อแจ้งข้อมูลความเคลื่อนไหวการปฏิบัติงานในระบบฯ
ให้สำนักงานส่งเสริมการปกครองท้องถิ่นจังหวัดทราบด้วยความรวดเร็ว

 2. ให้สำนักงานส่งเสริมการปกครองท้องถิ่นจังหวัดกำชับเจ้าหน้าที่วิเคราะห์และติดตามประเมินผลแผนพัฒนาท้องถิ่นจังหวัด (จนท.วถ.) ดังนี้

 2.1 ดูแลเร่งรัดองค์กรปกครองส่วนท้องถิ่นในการนำเข้าข้อมูลลงในระบบ e-Plan ให้เป็นไปตามปฏิทินงานที่กำหนด

 2.2 ทำหน้าที่ตรวจสอบและประสานงานให้องค์กรปกครองส่วนท้องถิ่นนำเข้าข้อมูล
ที่ถูกต้อง ครบถ้วน และเป็นปัจจุบัน

 2.3 ให้ จนท.วถ. จัดทำรายงานผลการปฏิบัติงานเป็นประจำทุกวันต่อท้องถิ่นจังหวัด (สถจ. กำหนดแบบรายงานตามความเหมาะสม) อนึ่ง ผลการดำเนินงานของ จนถ.วถ. ดังกล่าว ให้ท้องถิ่นจังหวัดใช้ประเมินผลการจ้างต่อเนื่องในปีงบประมาณถัดไปโดยเคร่งครัด โดยให้มีประเด็นการรายงานด้านต่าง ๆ ดังนี้

2.3.1. ด้านการวางแผน ข้อมูล อปท. ข้อมูลประชากรและชุมชน วิสัยทัศน์ ยุทธศาสตร์การวางแผนการเปลี่ยนแปลงแผน ขออนุมัติงบประมาณ ผ.08 (ข้อมูลโครงการและขั้นตอนอนุมัติงบประมาณ)

2.3.2. ด้านคลัง การลงนามสัญญา การเบิกจ่าย สถานะรายรับ - รายจ่าย เงินอุดหนุนทั่วไป เงินอุดหนุนเฉพาะกิจ